burgasdotpro/wikipedia huggingface dataset:
Tŕňovitý výbežok

Tŕňovitý výbežok (stavca) alebo tŕňový výbežok (stavca) (latinsky "processus spinosus (vertebrarum)") je jeden z výbežkov, ktoré odstupujú z oblúka stavca. Slúži na pripojenie väzov, šliach a svalov na stavec a umožňuje tak jeho stabilizáciu a pohyb.
Processus spinosus je nepárový, vybiehajúci zo stredu oblúka stavca dozadu, presne v mediálnej rovine. Možno ho nahmatať pod kožou. Spolu s priečnymi výbežkami je miestom svalových úponov - ťahom svalov za ne sa stavce vzájomne skláňajú a otáčajú.
Irina Mucuovna Chakamadová

Irina Mucuovna Chakamadová (, * 13. apríl 1955, Moskva, ZSSR) je ruská politička angažujúca sa v politickom zoskupení Iné Rusko, ktoré zastrešuje protiputinovskú opozíciu.
Život.
Jej otec Mucuo Hakamada bol japonský komunista, ktorý emigroval do ZSSR v roku 1939, matka Nina Sineľnikovová mala rusko-arménsky pôvod. V mladosti dostala komunistickú výchovu. Otec Mucuo bol presvedčený komunista, rovnako ako jej strýko Satomi Hakamada, ktorý bol dlhoročný člen Japonskej komunistickej strany.
Roku 1978 absolvovala ekonomickú fakultu ruskej univerzity medzinárodného priateľstva v Moskve. Neskôr získala titul PhD na ekonomickej fakulte Lomonosovej univerzity.
Irina bola prvýkrát zvolená roku 1993 do druhej ruskej Dumy. V tomto období (1993-1995) sa stala líderkou parlamentného zoskupenia Liberálna demokratická únia 12. decembra. Do Dumy bola zvolená aj v dvoch následných volebných obdobiach 1995 až 2003. Roku 2004 kandidovala bez podpory vlastnej strany (Zväz pravicových síl) na post prezidenta Ruskej federácie. 29. februára prebehla v Moskve SMS-ková voľba, kde Chakamadová dostala 18% (Putin 64%). Výsledky reálnych volieb boli vyhlásené 15. marca. V nich získala len 3,85%. 
Chakamadová je známa hlavne svojou kritikou vlády za zásah proti teroristickému útoku v moskovskom divadle na Dubrovke, kde sama vyjednávala s teroristami. Jednotky zvláštneho určenia ministerstva vnútra Specnaz však zasiahli dodnes neznámym plynom na následky ktorého zomrelo 40 čečenských teroristov a 130 rukojemníkov.
Jiří Markovič

Plk. Jiří Markovič (* 16. november 1942, Boleradice, Protektorát Čechy a Morava – † 20. október 2022) bol český kriminalista. K polícii nastúpil v roku 1964, na oddelenie vyšetrovania prišiel v roku 1966. Od januára 1977 nastúpil na odbor vyšetrovania hlavného mesta Prahy. V roku 1986 sa stal šéfom jedného z dvoch oddelení vrážd pražskej polície („pražská mordparta“). Do dôchodku odišiel koncom roka 1999.
Václav Erban

Mjr. Václav Erban (* 24. marec 1935) je bývalý český moderátor, major ZNB a autor detektívok, ktoré publikoval pod pseudonymom Václav Baner. V rokoch 1978-1989 pôsobil ako starší referent špecialista IX. správy Federálneho ministerstva vnútra (správa pre politickovýchovnú, vzdelávaciu, kultúrnu a propagačnú činnosť FMV) v Ústrednej redakcii armády, bezpečnosti a brannosti (ÚRABB) Československej televízie, kde uvádzal reláciu "Federálna kriminálna ústredňa pátra, radí, informuje" (). Je spoluautorom scenára čs. filmu "Pavučina" (1986).
Filmy.
Václav Erban si zahral sám seba (cameo) v týchto česko-slovenských filmoch:
Borová Lada (prírodná pamiatka)

Borová Lada je prírodná pamiatka ev. č. 933 neďaleko obce Borová Lada v okrese Prachatice. Oblasť je súčasťou Národného parku Šumava, ktorého je I. zónou.
Dôvodom ochrany je ekosystém údolného rašeliniska so všetkými jeho súčasťami, najmä s jeho vodným režimom, rastlinnými a živočíšnymi spoločenstvami a druhmi rastlín a živočíchov.
Mediálnosť

Mediálnosť môže byť:
Amálino údolí

Amálino údolí je prírodná rezervácia vyhlásená 1. januára 1994. Nachádza sa južne od Kašperských Hôr v CHKO Šumava. Pokrýva plochu , z toho leží v Plzeňskom kraji (okres Klatovy) a v Juhočeskom kraji (okres Prachatice). Územie rezervácie má nesymetrický a členitý tvar, veľká časť tesne obklopuje Zlatý potok, ktorý rezerváciou preteká hlbokým údolím smerom od východu na západ. Rezervácia je miestom výskytu významných druhov, sú tu rozptýlené biotopy skalísk, mokradí, stromových skupín a pramenísk.
Rezerváciou prechádzajú náučné chodníky "Cestou zlatokopů" a "Stezka strážců hranice". V okolí Zlatého potoka je možné vidieť pozostatky voľakedajšieho ryžovania a dolovania zlata (štôlne atď.).
V niektorých štôlňach sa vyskytujú netopiere a v štôlni Kristína sa nachádza seizmická stanica. Tá tu pracuje od roku 1961 a zaznamenáva ročne až 4 000 zemetrasení v rôznych častiach planéty.
Najbližšími susednými rezerváciami sú Nebe na severe a Losenice a Losenice II na juhu.
Jihlavské katakomby

Systém podzemných chodieb v Jihlave zvaný jihlavské katakomby je s rozlohou 50 000 m² a dĺžkou asi 25 km po znojemskom podzemí druhý najrozsiahlejší v Česku. Katakomby sa nachádzajú pod celým mestom a pod väčšinou mestských pamiatok. Táto historická a technická pamätihodnosť je jedným z posledných dochovaných pozostatkov činnosti stredovekých jihlavských baníkov, pretože väčšina starých strieborných baní v okolí mesta zanikla.
Cena Cecila B. DeMilla

Cena Cecila B. DeMilla (angl. Cecil B. DeMille Award) je udeľovaná každý rok Hollywoodskou asociáciou zahraničných novinárov (angl. "The Hollywood Foreign Press Association") za celoživotný prínos v oblasti filmu na ceremónii Zlatých glóbusov.
V roku 1951 rozhodla asociácia o založení pocty pre umelcov, ktorí prispievajú svojou prácou v oblasti filmu. Oslovila amerického producenta a režiséra Cecil B. DeMilla, ktorý s poctou súhlasil a tak sa pomenovala po ňom. Zároveň sa stal jej prvým laureátom.
Zoznam držiteľov ceny Cecila B. DeMilla.
Rok vedľa nositeľa ceny znamená rok, kedy sa konal ceremoniál. V zátvorke je vek oceneného v čase prijatia ocenenia.
V rokoch 2007 - 2008 štrajkovali hollywoodski scenáristi, preto sa ceremoniál 65. Zlatých glóbusov za rok 2007 nekonal a držiteľ ceny Steven Spielberg čakal rok na jej prevzatie."
Externé odkazy.
Informácia na medialne.etrend.sk 
Hollywood Foreign Press Association - Cecil B. DeMille Award
Hlavu maj hore

Hlavu maj hore je dvanásty štúdiový album slovenskej rockovej skupiny Gladiator, ktorý v roku 2009 vydalo hudobné vydavateľstvo Sony Music.
Síran strieborný

Síran strieborný (Ag2SO4) je takmer nerozpustný vo vode. Za normálnych podmienok je stabilný, ale ak je vystavený vzduchu alebo svetlu tmavne.
Príprava.
Pripravuje sa reakcou kyseliny sírovej a dusičnanu strieborného.
Mesto (album)

Mesto je desiaty štúdiový album slovenskej rockovej skupiny Gladiator, ktorý v roku 2006 vydalo hudobné vydavateľstvo Sony Music.
Cesta do neba

Cesta do neba je deviaty štúdiový album slovenskej rockovej skupiny Gladiator, ktorý v roku 2004 vydalo hudobné vydavateľstvo Universal Music.
Hollywoodska asociácia zahraničných novinárov

Hollywoodska asociácia zahraničných novinárov alebo Asociácia zahraničných novinárov v Hollywoode (angl. "Hollywood Foreign Press Association" skrátene HFPA) je organizácia deväťdesiatich zahraničných novinárov združených v Los Angeles. Asociáciu preslávila cena Zlatý glóbus udeľovaná pravidelne v januári za najlepšie filmové a televízne počiny predchádzajúceho roka.
História.
V októbri 1943 na popud britského novinára časopisu "Daily Mail" vznikla asociácia, ktorá združovala osem členov. Najlepšie filmové výkony za predchádzajúci rok boli prvýkrát ocenené v januári 1944 v štúdiách 20th Century Fox. Herečka Jennifer Jones a herec Paul Lukas sa stali vôbec prvými nositeľmi cien v hlavných hereckých kategóriách. The Song Of Bernadette sa stal najlepším filmom.
Podoba dnešného ocenenia sa datuje do roku 1945 a navrhol ju vtedajší prezident "Marina Cisternas". Soška malého glóbusu omotaného kúskom filmového negatívu váži približne 2,5 kilogramu a vysoká je 27 cm. 
Päťdesiate roky priniesli nezhody vo vnútri organizácie, a preto sa časť novinárov rozhodla oddeliť a založiť novú asosiáciu. Existovali tak dva subjekty zahraničných novinárov, ktorí hlasovali o Glóbusoch. V tej dobe vznikla nová cena, ktorá dostala názov po režisérovi Cecil B. DeMillovi. On sám sa stal prvým oceneným. Netrvalo dlho a v roku 1955 sa členovia dohodli na spoločnom názve "Hollywoodska asociácia zahraničných novinárov" (resp. "Asociácia zahraničných novinárov v Hollywoode").
V priebehu viac ako šesťdesiatosem ročnej histórie vznikali a zanikali mnohé kategórie, v ktorých novinári oceňovali najlepšie výkony. Naposledy v roku 2007, kedy sa prvýkrát udeľovala cena v kategórii "Najlepší celovečerný animovaný film". Ocenenia sa dnes rozdeľujú v dvadsiatich piatich kategóriách, z toho štrnásť zastupujúcich film a jedenásť zastupujúcich televíziu.
Cieľom a poslaním organizácie je taktiež udeľovať granty a to z príjmov za filmové práva na ceremóniu Zlatý glóbus. V roku 2010 bolo rozdelených 1,541,000 dolárov viac ako štyridsiatim filmovým školám a neziskovým organizáciám. Za posledných pätnásť rokov bolo prerozdelených vyše desať milióna dolárov na podporu škôl a rôznych programov.
Členstvo.
"HFPA" má prísne pravidlná, ktoré budúci členovia volení na rok musia pre prijatie splniť. Žurnalista o to usilujúci musí: 
Kritika.
Organizátori v priebehu histórie spadli pod paľbu kritiky niekoľkokrát. Naposledy v januári 2011, kedy boli bývalým tlačovým hovorcom obvinení z prijímania drahých darov. Aby sa bránili, podali o tri týždne neskôr žalobu za ohováranie.
Artičoková technika

Artičoková technika je metóda zdobenia polystyrénových odliatkov (gúľ, vajíčok, venčekov, zvončekov...) pomocou stúh. 
Stuhy sú nastrihané a prišpendlené tak, aby vytvárali akoby lístky artičoky a prekrývali sa navzájom tak, aby nebolo vidno polystyrénový podklad. Vytvárajú sa tak príťažlivé vianočné a veľkonočné dekorácie.
Perterricrepus

Perterricrepus bola slovenská black metalová skupina, ktorá vznikla v roku 2003.
Stieg Larsson

Stieg Larsson narodený ako Karl Stig-Erland Larsson (* 15. august 1954, Skellefteå, Švédsko – † 9. november 2004, Štokholm) bol švédsky novinár, spisovateľ a významný odporca pravicového extrémizmu. Celosvetovo sa preslávil trilógiou "Milénium". 
V roku 2008 bol po Khaledovi Hosseinimu druhým najpredávanejším autorom beletrie na svete.
Život a dielo.
V roku 1995 sa stal jednou z najvýraznejších osobností pri zakladaní nadácie Expo a rovnomenného časopisu, v ktorom neskôr pracoval ako šéfredaktor. Štvrťročník vychádza dodnes, obsahuje prevažne investigatívne články na tému nacionalizmus, rasizmus, nedemokratické a antisemitské zmýšľanie. Magazín dôrazne vystupuje proti extrémistickým pravicovým hnutiam.
Zomrel v Štokholme 9. novembra 2004 na ťažký infarkt, štrnásť dní potom ako dokončil knihu "Vzdušný zámok, ktorý vybuchol", poslednú z trilógie "Millennium". 
Štvrtý román.
V decembri 2013 oznámilo švédske vydavateľstvo Norstedts Förlag podpísanie zmluvy so švédskym novinárom a spisovateľom Davidom Lagercrantzom (známy ako autor životopisu futbalového hráča Zlatana Ibrahimoviča) na pokračovanie trilógie "Millennium". Vydanie štvrtého románu je naplánované na august 2015.
Mária Leszczyńská

Mária Leszczyńská ([leščyňská], ; * 23. jún 1703, Trzebnica, Republika Poľskej koruny a Litovského veľkokniežatstva – † 24. jún 1768, Versailles, Francúzsko) bola mladšia dcéra zvrhnutého poľského kráľa Stanislava Leszczyńského, ktorý sa uchýlil do azylu do Paríža, a jeho manželky Kataríny Opalińskej. V roku 1725 sa vydala za francúzskeho kráľa Ľudovíta XV. a stala sa francúzskou kráľovnou.
Život.
Keď knieža de Condé, prvý minister kráľa Ľudovíta XV. a potom jeho nástupca kardinál Fleury, hľadali manželku pre kráľa, chceli vybrať takú, ktorá by Francúzsko nevtiahla do komplikovaných politických vzťahov. Silný vplyv na výber nevesty mala i markíza de Prie, milenka kniežaťa de Condé. Mária sa stala dokonalou kandidátkou, keď Stanislav Leszczyński stratil politický význam. Svadba sa konala 4. septembra 1725. Nevesta bola kráľovi veľmi vďačná, že si ju vybral za manželku, o to viac, že svojím manželstvom mohla do istej miery kompenzovať rodičom stratu trónu.
Časom však Ľudovít dospel k názoru, že manželstvo s Máriou je zahanbujúca mezaliancia, už zverejnenie jeho plánu sa s ňou oženiť vzbudilo veľké pobúrenie. Mária prišla k dvoru skromne, hoci v dôsledku tohto manželstva pripadlo Francúzsku Lotrinsko. 
Manželstvo napriek tomu bolo zo začiatku veľmi šťastné, narodilo sa z neho desať detí (osem dcér a dvaja synovia), matke veľmi oddaných. Ľudovít XV. bol však notorický sukničkár, mal množstvo mileniek, ktoré kráľovnú na dvore odsúvali do úzadia. Najznámejšou z nich bola Madame de Pompadour, ktorá sa však k Márii správala úctivo. Mária o väčšine z nich vedela a trpela nimi, neostávalo jej však nič iné než ich akceptovať. Na druhej strane sa k nej Ľudovít správal vždy veľmi dobre, mala veľkú voľnosť, mohla si sama vyberať svojich priateľov a spoločnosť, na rozdiel od iných kráľovských manželiek mala možnosť stýkať sa so svojimi rodičmi.
Bola horlivou katolíčkou, čo po nej zdedili i jej deti. 
Jej kultúrnym vkladom do života versailleského dvora bolo každotýždenné organizovanie koncertov poľských chórov.
Polední

Polední je prírodná pamiatka ev. č. 1606 neďaleko obce Radhostice v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany sú mokraďové lúky s veľmi vzácnou kvetenou
Vyšný – Křišťanov

Vyšný - Křišťanov je prírodná pamiatka ev. č. 1236 neďaleko obce Křišťanov v okrese Prachatice. Oblasť spravuje Správa NP Šumava a CHKO Šumava.
Predmetom ochrany je jedna z bohatých lokalít výskytu šafranu bielokvetého a ďalších ohrozených vlhkomilných a mokraďových rastlinných druhov. 
Pozri aj.
Črepy

Črepy je ôsmy štúdiový album slovenskej rockovej skupiny Gladiator, ktorý v roku 2002 vydalo hudobné vydavateľstvo Universal Music. Na tomto albume skupina po prvýkrát spolupracovala s externým textárom Pavlom Bandlerom.
Single 1994 – 2002

Single: 1994 – 2002 je prvý výberový album slovenskej rockovej skupiny Gladiator, ktorý v roku 2002 vydalo hudobné vydavateľstvo Sony Music. Pokrýva obdobie od albumu "Third Eye" (1993) po album "Babylon Hotel" (2000). Nachádzajú sa na ňom singlové skladby celkovo z piatich štúdiových albumov skupiny a štyri nové bonusové skladby: „Do dlaní sme si vryli čiaru“, „Vlámanie do mňa“, „Mám chuť byť zlý“ a coververzia od skupiny The Rolling Stones „(I Can’t Get No) Satisfaction“. Všetky bonusové skladby boli nahrané v roku 2002.
Babylon Hotel

Babylon Hotel je siedmy štúdiový album slovenskej rockovej skupiny Gladiator, ktorý v roku 2000 vydalo hudobné vydavateľstvo Sony Music.
Julia Gillardová

Julia Gillardová (* 29. september 1961, Barry, Spojené kráľovstvo) je austrálska právnička a politička, bývalá predsedníčka Austrálskej labouristickej strany.
Od 24. júna 2010 do 27. júna 2013 bola predsedníčkou vlády Austrálie.
Životopis.
Narodila sa v meste Barry vo Walese ako mladšia z dvoch detí. V roku 1966 sa spolu s rodičmi a staršou sestrou presťahovala do austrálskeho Adelaide. Študovala najprv na univerzite v Adelaide, no neskôr prerušila štúdium, kvôli svojej činnosti v austrálskom zväze študentov. V štúdiu pokračovala na univerzite v Melbourne, kde získala titul bakalár najprv v umeleckom smere, neskôr v roku 1986 v odbore právo. Pracovala v právnickej firme a angažovala sa v činnosti labouristickej strany.
V roku 1998 bola vo federálnych voľbách zvolená do Snemovne reprezentantov ako členka Austrálskej labouristickej strany za volebný obvod Lalor. Vo voľbách v roku 2001 sa stala členom tieňového kabinetu zodpovedným za Obyvateľstvo a prisťahovalectvo. Od roku 2003 k jej povinnostiam pribudli odstraňovanie nezhôd a záležitosti domorodého obyvateľstva a tiež zdravotníctvo. Od roku 2006 žije so svojim partnerom Timom Mathiesonom. V decembri 2006 sa stal predsedom opozičnej labouristickej strany Kevin Rudd, ktorý si vybral Gillardovú za svojho zástupcu.
… viem, kde boh spí

… viem, kde boh spí je šiesty štúdiový album slovenskej rockovej skupiny Gladiator, ktorý v roku 1999 vydalo hudobné vydavateľstvo Sony Music. Je to prvý album, ktorý skupina naspievala celý v slovenčine.
Michal Lukniš

Prof. RNDr. Michal Lukniš, DrSc. (* 26. február 1916, Zlatno - † 20. september 1986, Malacky) bol významný slovenský geograf a vysokoškolský profesor, zakladateľ a prvý vedúci Katedry fyzickej geografie (1952 - 1960) na Prírodovedeckej fakulte Univerzity Komenského. Venoval sa prevažne geomorfologickému výskumu. Položil základy geomorfologického výskumu na Slovensku a vytvoril školu, ktorá dosahovala vysokú medzinárodnú úroveň.
Život.
Narodil sa v obci Zlatno, okr. Zlaté Moravce. V Zlatých Moravciach absolvoval gymnázium. Ďalej pokračoval v štúdiu na Prírodovedeckej fakulte Univerzity Komenského v Bratislave, kde bol žiakom profesora Jána Hromádku. Bol predstaviteľom regionálnej geografickej školy. S jeho menom sa spája rozvoj modernej geomorfológie, geomorfologického mapovania a regionálnej geografie. Jeho geomorfologická škola dosiahla medzinárodný význam. V roku 1977 bol ocenený Národnou cenou SSR. Ako prvý geograf v Česko-Slovensku začal s podrobným geomorfologickým mapovaním, zaujímal sa aj o problematiku regionálnej geografie, územného rozvoja a problematiku životného prostredia. Ako univerzitný profesora pôsobil na Prírodovedeckej fakulte Univerzity Komenského v Bratislave. Bol aj prvým predsedom Slovenskej geografickej spoločnosti (pôvodne Slovenskej zemepisnej spoločnosti).
Vedecká činnosť.
Bol členom Vedeckej rady PFUK, zakladateľ Geografického ústavu Slovenskej akadémie vied, predseda Geografického ústavu SAV v rokoch 1955-1970.
Milos Raonic

Milos Raonic (v cyrilike Милош Раонић - Miloš Raonić, * 27. december 1990, Podgorica, Čierna Hora) je kanadský tenista čiernohorského pôvodu.
Životopis.
Keď mal tri roky sa jeho rodina presťahovala z Čiernej Hory do Kanady, ale príbuzných v Čiernej Hore stále navštevuje. V súčasnosti žije v Tornhill v Ontáriu. 
V roku 2008 roku začal hrať tenis profesionálne, na úrovni turnajov ATP. Po výhre nad Mardym Fishom v SF v Memphise 2011 sa stal najvyššie postaveným kanadským hráčom v rebríčku v histórii. Jeho najväčším úspechom zatiaľ je 4. kolo na Australian Open v roku 2011, kde vyradil svetovú desiatku Južného a následne vyhral turnaj kategórie ATP 250 v San José v USA, kde vo finále zdolal svetovú deviatku Verdasca. Za výraznejší úspech možno tiež považovať jeho finálovú účasť na turnaji v Memphise - kategória ATP 500, kde prehral v napínavom súboji v troch setoch s domácim Andym Roddickom.
Jeho hra sa opiera o výborný servis a drvivý forhend. Patrí mu momentálne jeden z najtvrdších a najlepších servisov na okruhu. Dokáže strieľať esá tvrdé na stred, s rotáciou von z kurtu, ale aj slicované. Psychicky je veľmi odolný. Urobil obrovský skok v rebríčku, pred Australian Open 2011 bol iba 152. hráčom v rebríčku, pred turnajom v Memphise o niekoľko týždňov neskôr bol už 59., a po skončení turnaju v Memphise je 37. hráč vo svetovom rebríčku. Má neuveriteľný štart do sezóny 2011, pričom hlavne vyniká jeho servis, keď často strieľa prvé podania cez 140 mph, alebo okolo 225 km/h a rýchlejšie. Na Australian Open práve jeho servis o rýchlosti 230 km/h bol najrýchlejší, pričom na amerických betónoch po Austrálii už prekonal aj to a servuje od 230 do 236 km/h. Často hrá aj štýl servis - volej, niekedy príliš často ide na sieť a stráca body, ale inokedy jeho hra môže byť takto veľmi efektívna. Preferuje hru na tvrdom povrchu, pričom trénoval pár mesiacov aj na antuke v Barcelone so španielskymi tenistami. 
Jeho trénerom je Ivan Ljubičić.
Electro-Hop

Electro-Hop alebo Electro Hop (niekedy tiež electronic hip-hop, electronic rap alebo robot hip-hop) je zlúčením žánrov electro, electroclash, electropop, electronica alebo techno so žánrom hip-hop. Hudba je zvyčajne tanečná, avšak niektoré formy sú electronica. Hnutie Electro-Hop vzniklo v undergroundovom electro hnutí na Východnom pobreží a získal si popularitu takými interpretmi ako Mantronix, Man Parrish, Jonzun Crew, Newcleus, Planet Patrol atď. Electro zvuk bol propagovaný skupinou Kraftwerk a bol ďalej rozvíjaný vodcom Universal Zulu Nation a a hip-hopovým krstným otcom, DJom Afrika Bambaataa.
Electro-Hop typicky predstavuje tvrdšie zvuky syntetizátoru oproti iným štýlom hip-hopu, často s využitím skreslených vodiacich a basových zvukov, rovako ako "pípanie" umocnené vodiacimi a drsnými mosadznými digitálnymi efektmi. Bubnové riadenie je typicky viac minimálne ako pri ostatných žánroch a často má charakteristické segmenty, kde kopnutie bubnu sa zastaví alebo je skrátený a krokový štýl vírivého vzoru prevažuje dvom a viac pásiem pred návratom do typického bubnom ovládaného kopu hip-hopového beatu.
História.
Hnutie Electro-Hopu začalo a ostalo prominentné v 80-tych rokoch. Z hlavného prúdu sa v 90-tych rokoch ale vytratil. Okolo roku 2003 sa ale vrátil aj je doteraz veľmi populárny predovšetkým kvôli interpretom ako Kid Cudi, Locnville, Flo Rida, LMFAO, Far East Movement, 3OH!3, Uffie, Diddy-Dirty Money, Pitbull, Hyper Crush, Timbaland, Pharrel Williams, Kanye West, Three 6 Mafia a The Black Eyed Peas. Najmodernejšia forma je mix hip-hopu a electro housu. Niektoré skladby môžu byť zamieňané s electropopom, grime či hip housom kvôli vzájomnej zameniteľnosti a podobným štýlom.
Horrorcore

Horrorcore je subžáner hip-hopu, ktorý má základ v hororových textoch a využívaní metafor. Hoci je žáner málo populárny, niektorí interpreti sú v mainstreamovej scéne populárni.
Pôvod.
Počiatky žánru horrorcore siahajú k množstvu interpretov zo začiatku 90-tych rokov. Štvrtý štúdiový album skupiny Geto Boys, "We Can't Be Stopped" z roku 1991 má na obale albumu obrázok, ktorý ukazuje pokus o samovraždu a album obsahuje skladbu „Chuckie“, ktorá má základ v postave Chuckie z hororovej série "Detská hra". Debutový album rappera Ganksta N-I-P, "The South Park Psycho" z roku 1992 obsahuje skladbu „Horror Movie Rap“, ktorá obsahuje ukážky zo soundtracku filmu "Halloween" z roku 1978. Debutový singel rappera Big L, „Devil's Son“ z roku 1993 je považovaný za horrorcore. Debutový album skupiny Insane Poetry, "Grim Reality" z roku 1992, a album rappera Eshama, "Boomin' Words from Hell" z roku 1989, oba obsahujú hororové metafory v textoch. Rapper Kool Keith si nárokuje, že "vynašiel horrorcore".
Charakteristika.
Horrorcore definuje štýl hip-hopu, ktorý sa zameriava predovšetkým na témy ovplyvnené hororom, ktoré môžu zahŕňať démonov, sebapoškodzovanie, kanibalizmus, samovraždy, smrť a dokonca aj satanizmus. Texty sú často inšpirované hororovými filmami nad náladovými, hardcorovými beatmi. Podľa rappera Marsa "Ak použijete Stephena Kinga alebo Wesa Cravena a hodíte ich na rapové beaty to je to, kto som". Horrorcore bol popísaný americkým magazínom "Entertainment Weekly" v roku 1995 ako "zmes hardcore rapu a krvilačného metalu". Lyrický obsah horrorcoru je niekedy poisovaný ako podobný death metalu, a niektorí ho označujú ako "death rap". Horrorcoroví interpreti majú zvyčajne vo svojich videoklipoch tmavé obrazy a základné hudobné prvky piesní z hororovej filmovej hudby.
Hardcore hip-hop

Hardcore hip-hop alebo hardcore rap je subžáner hip-hopu, ktorý sa vyvinul z east Coast hip-hopu v 80-tych rokoch. Bol propagovaný takými interpretmi ako Schoolly D, Spoonie Gee, Boogie Down Productions a Kool G Rap a je všeobecne charakterizovaný agresívnym zvukom a konfrontačnými textami, ktoré odrážajú skúsenosti mestského čierneho muža. Po prelome začiatkom 90-tych rokov sa stal hardcore hip-hop populárnym prechodným štýlom v polovici 90-tych rokov.
História.
Hardcore rap začal ako east Coast hip-hop počas 80-tych rokov, keď interpreti ako Run–D.M.C., Schoolly D, Boogie Down Productions, Spoonie Gee, Public Enemy a Kool G Rap sa začali vyhýbať témam flámovania a vychvaľovania. Ich hudba odráža často kruté a pochmúrne skúsenosti rapperovho mestského okolia. Skupina Run–D.M.C. bola označovaná za prvú hardcore hip-hopovú skupinu. Začiatkom 90-tych rokov sa stal hardcore rap do značnej miery synonymom pre West Coast Gangsta (gangsterský) rap, ktorého názorným príkladom sú umelci ako NWA, kým sa v roku 1993 objavil Wu-Tang Clan. Minimalistické beaty Wu-Tang Clanu a klavírom riadené vzorkovanie sa stali široko populárnymi medzi inými hip-hopovými interpretmi toho času.
Charakteristika.
So štýlom bol spájaný žáner gangsta rap, avšak hardcore hip-hop sa netočí okolo "gangsta" tém, ak keď je tam veľa spoločného, a to najmä medzi hardcore rappermi 90-tych rokov. Allmusic povedal, že hardcore hip-hop je charakteristický "konfrontáciou a agresivitou, či už v lyrických predmetoch, tvrdo riadenými beatmi, hlučným vzorkovaním a produkciou alebo ich kombináciou. Russell Potter napísal, že zatiaľ čo hardcore rap bol spájaný s "monolitickým 'gangsta' postojom" v populárnej tlači, hardcore rapperi "majú položené tvrdenia na širokú rozmanitosť krajiny".
Hip house

Hip house alebo house rap je hudobný žáner, ktorý mieša prvky house a hip-hopu. Tento žáner sa dostal do popredia v 80. rokoch 20. storočia v New Yorku a Chicagu. V Spojenom kráľovstve vznikla prvá oficiálna hip housová skladba s názvom „Rock Da House“ od britských producentov Beatmasters a britskej ženskej rapovej dvojice Cookie Crew už v roku 1987.
V roku 1989 vypukol menší spor, keď americká nahrávka nazvaná „Turn Up The Bass“ od Tyree Coopera featuring Kool Rock Steady bola vyhlásená jej tvorcami za „prvú hip housovú skladbu na vinylovej platni.“ Beatmasters sa sporili o to, že prvou bola ich „Rok Da House“, ktorá bola oficiálne vydaná na vinylovej platni v roku 1986.
UK garage.
Po zlúčení R&amp;B s garage house vznikol nový žáner nazvaný UK garage. Ďalšie spojenia UK garage s britským hip-hopom vyústili v to, čo je dnes známe ako grime. Derivátom grime je grindie, ktoré pripomína rap rock, drum and bass a alternative dance. Rave žánre ako speed garage alebo UK Funky vznikli takisto zlúčením britského hip-hopu s nejakou formou alebo aspektom house.
Hylaeosaurus

Hylaeosaurus (v preklade "lesný jašter") je jedným z trojice prehistorických zvierat, ktoré v roku 1842 paleontológ Richard Owen použil pri definovaní novej skupiny Dinosauria. Pôvodný exemplár objavil Gideon Mantell v Tilgatskom lese v južnom Anglicku roku 1832. Ďalšie pozostatky boli objavené na ostrove Wight (súčasť Veľkej Británie) a v Ardenách vo Francúzsku, hoci pozostatky z Francúzska môžu v skutočnosti patriť rodu Polacanthus. Hylaeosaurus žil asi pred 140 až 136 miliónmi rokov v období spodnej kriedy. Jeho jediným druhom je Hylaeosaurus armatus.
Opis.
Gideon Mantell pôvodne odhadoval dĺžku tohto dinosaura na 7,6 m (súčasné odhady sa však pohybujú v rozmedzí 3 až 6 m). Išlo o pomerne typického nodosaura so zavalitým telom, ktoré pokrývali kostené platničky, na ktorých sa nachádzali trojhranné hrbolce a veľké tŕne od pliec až po chvost. Podobne ako všetky nodosaury, jeho predné končatiny boli kratšie od zadných, čo mu spôsobovalo nahrbený postoj. Na svojej podlhovastej hlave mal zobák, ktorý mu slúžil na odhrýzavanie prízemných rastlín.
Hylaeosaurus býva považovaný za vývojovo primitívneho nodosaura v podčeľadi Polocanthinae, do ktorej sú zaradené aj rody Gastonia a Polocanthus.
Libín (prírodná rezervácia)

Libín je prírodná rezervácia ev. č. 1063 v okrese Prachatice. Nachádza sa v Šumavskom podhorí, na severnom svahu hory Libín, južne od mesta Prachatice. Oblasť spravuje Agentúra ochrany prírody a krajiny ČR.
Predmetom ochrany je prirodzený horský suťový les s miestami až pralesovitými zvyškami. Medzi najvýznamnejšie druhy patria papraďovec laločnatý, chochlačka dutá, plavúň pučivý, soldanelka, zemolez čierny, podobník bodruškovitý. Najvýznamnejší zástupcovia vtákov sú drozd kolohrivý, ďubník trojprstý a holub plúžik. 
Na severovýchodnej hranici rezervácie sa nachádza krížová cesta vedúca z Lázní svaté Markéty ku kaplnke U patriarchu.
Slovensko na Letných olympijských hrách 2012

Slovensko na Letných olympijských hrách 2012 reprezentovalo 46 športovcov v 11 športoch. Reprezentanti získali 4 medialy: 1 striebornú a 3 bronzové.
Natural History Museum (Londýn)

Natural History Museum alebo Prírodopisné múzeum je jedno z troch veľkých múzeí na Exhibition Road (ďalšími sú "Science Museum" a "Victoria and Albert Museum") v londýnskom obvode Kensington a Chelsea. Múzeum obsahuje asi 70 miliónov predmetov, ktoré sú rozdelené do piatich hlavných kolekcií - botanika, entomológia, mineralógia, paleontológia a zoológia. Múzeum je známe zbierkou kostier dinosaurov, predovšetkým kostrou diplodoka, ktorá tvorí výraznú dominantu pri vstupe do múzea.
Natural History Museum

Natural History Museum (doslova: "Prírodopisné múzeum") môže byť:
Museum of Natural History môže byť:
Oldschool jungle

Jungle je štýl elektronickej hudby, ktorý zahŕňa vplyvy zo žánrov breakbeat hardcore a reggae/dub/dancehall. Prebieha významná debata o tom, či jungle je samostatný žáner od drum and bassu, s ktorým je tak často zamieňaný. Pre tých, ktorí ich považujú za samostatné žánre, počiatok drum and bassu je zvyčajne považovaný ako oddelenie od junglu koncom 90-tych rokov.
Podžánre.
Rýchle tempá (150 až 170 BPM) lámaných beatov, ďalšie mnohonásobne synkopované perkusné slučky, sample a syntetizované efekty tvoria ľahko rozpoznateľnú formu junglu. Producenti vytvárajú zákonitosti na bubnových črtoch; niekedy úplne mimo beatu rozdelením lámaných beatov, najmä Amen breakov. Dlhé, počítačom tvorené pasáže s vírivým dunením sú tiež bežné v jungle.
Dub (hudobný štýl)

Dub je žáner hudby, ktorý vznikol z reggae v 60-tych rokoch, a je obyčajne považovaný za podžáner, hoci sa rozšíril nad rámec reggae. Hudba tohto žánru pozostáva prevažne s inštrumentálnych remixov existujúcich skladieb, a dosahuje sa tým, že je významne prepracovaná nahrávka, zvyčajne tým, že sa odstránia vokály z existujúcich hudobných častí s dôrazom na bubnové a basové časti (takto upravená skladba je niekedy označovaná ako 'riddim'. Ďalšie techniky zahŕňajú dynamické pridávanie echo, reverb, celkové oneskorenie a príležitostný vokálny dabing alebo inštrumentálne úryvky pôvodnej verzie alebo iných skladieb. Dub má tiež niekedy elektronicky vytvorené zvukové efekty alebo použitie charakteristického nástroja ako klávesová flauta interpretmi ako Augustus Pablo.
K priekopníkom žánru Dub patria King Tubby, Lee "Scratch" Perry, Errol Thompson a ostatní koncom 60-tych rokov. Podobné pokusy s nahrávkami na mixážnom pulte mimo dancehallového prostredia boli robené producentmi Clive Chin a Herman Chin Loy. Títo producenti, špeciálne Ruddock a Perry sa pozerali na mixážny pult ako na nástroj, ktorý upravuje skladby ako niečo nové a odlišné.
Dub ovplyvnil veľa hudobných žánrov vrátane rocku (najvýraznejší podžáner je post-punk a ďalšie druhy punku), popu, hip-hopu, disca, a neskôr housu, techna, ambientu a trip-hopu; stal sa základom pre jungle/drum’n’bass a dubstep.
Crazy Town

Crazy Town bola americká rap rocková skupina z Los Angeles, založená v roku 1995 jej členmi Bretom Mazurom a Sethom Binzerom. Skupina je najviac známa pre svoj singel z roku 2000, „Butterfly“, ktorý dosiahol #1 v rebríčku Billboard Hot 100. Členovia skupiny mixujú prvky rocku a hip-hopu. Skupina vydala dva štúdiová albumy "The Gift of Game" a "Darkhorse" a tretí album je vo výrobe.
U Narovců

U Narovců je prírodná pamiatka ev. č. 1611 neďaleko obce Čkyně v okrese Prachatice. Oblasť spravuje Agentúra ochrany prírody a krajiny ČR.
Flóra a fauna.
Predmetom ochrany sú skalnaté vápencové svahy s bohatou flórou a faunou. Z významných rastlinných druhov sa tu vyskytuje napr. vratička mesiačikovitá ("Botrychium lunaria"), červenohlav obyčajný ("Orchis morio"), kruštík tmavočervený ("Epipactis atrorubens"), skalničník guľkovitý ("Jovibarba globifera"), tarica kališnatá ("Alyssum alyssoides"), horčinka chochlatá ("Polygala comosa"), "Taraxacum rubicundum", ľaničník maloplodý ("Camelina microcarpa"), slezinník rutovitý ("Asplenium ruta-muraria"), pakost holubí ("Geranium columbinum"), očianka tuhá ("Euphrasia stricta"), zbehovec ženevský ("Ajuga genevensis"), ometlina ihlanovitá ("Koeleria pyramidata"), štrkáč menší ("Rhinanthus minor"), ľan prečisťujúci ("Linum catharticum"), rožec mazľavý ("Cerastium glutinosum"), veronika jarná ("Veronica verna"), bôľhoj lekársky ("Anthyllis vulneraria subsp. pseudovulneraria") a ďalšie. V minulosti tu rástol horček včasný český ("Gentianella praecox subsp. bohemica") a horček horký ("Gentianella amarella").
Vyskytuje sa tu aj vidlochvost feniklový ("Papilio machaon") a ojedinele aj vidlochvost ovocný ("Iphiclides podalirius").
Zdroj.
Latin house

Latin house je podžáner elektronickej tanečnej hudby, ktorý v sebe spája house s latinskoamerickou hudbou brazílskeho, portorikánskeho, mexického, kubánskeho, dominikánskeho a kolumbijského pôvodu.
História.
V druhej polovici 80-tych rokov niektorý z priekopníkov housu latinskoamerického pôvodu pomohol vzniku tohto žánru vydaním house nahrávok v španielčine. Medzi prvé skladby patrili „Amor Puertorriqueño“ od DJ International a „Break 4 Love“ od skupiny Raze. Jedným vplyvným interpretom bola americko-portorikánska speváčka Liz Torres, ktorá vydala španielske verzie skladieb „Can't Get Enough“, „Mama's Boy“ a „Payback Is A Bitch“.
The Gift of Game

The Gift of Game je prvý album americkej rap rockovej skupiny Crazy Town. Bol vydaný dňa 9. novembra 1999 vydavateľstvom Columbia Records. Z albumu bol vydaný najväčší hit skupiny „Butterfly“, ktorý dosiahol #1 v rebríčku Billboard Hot 100 dňa 24. marca 2001. Singel dosiahol #1 v 15 krajinách.
Celosvetovo sa predalo viac ako 2,5 milióna kópií, s viac ako 1,5 miliónov predaných kópií v USA. Obal albumu navrhli otec a strýko speváka skupiny Shifty Shellshocka.
Live

Live môže byť:
Denné prevádzkové svietidlo

Denné prevádzkové svietidlá sú špeciálne svetidlá určené na zvýraznenie vozidla počas jazdy za nezníženej viditeľnosti. Na Slovensku sú povolené od roku 2009. 
Historicky prvé používanie denných svetiel sa datuje do 90. rokov do USA. Denné svetlá nevytvárajú na rozdiel od stretávacích svetiel svetelný kužeľ, ale rozptýlené svetlo, ktoré počas dňa dostatočne zdôrazňuje vozidlo v premávke a je pre ľudské oko znesiteľnejšie a príjemnejšie. Ďalšou podstatnou výhodou je nižšia energetická náročnosť. Je možné ich dokúpiť a namontovať aj na staršie vozidlá. Dodatočne namontované denné svetlá musia byť homologizované a ich umiestnenie sa riadi presnými pravidlami. 
Denné svetlá sa samy zažínajú po naštartovaní, pri ich činnosti nesvieti na vozidle nič iné, ani koncové svetlá. Pri rozsvietení obrysových a stretávacích svetiel denné svetlá automaticky zhasínajú. V USA sa ako denné svetlá používajú aj predné ukazovatele smeru, ktoré svietia neprerušovane a pri odbáčaní zhasnú a bliká iba príslušný ukazovateľ smeru.
Pod Ostrohem

Pod Ostrohem je prírodná pamiatka ev. č. 2176 neďaleko obce Horní Vltavice v okrese Prachatice. Oblasť spravuje Správa NP a CHKO Šumava.
Predmetom ochrany je najvyššie položená lokalita výskytu generatívne plodnej trste obyčajnej, chránených druhov vtákov a všetkých prirodzene sa vyvíjajúcich spoločenstiev na mokradiach a nimi obklopených suchších stanovištiach na zaniknutých poľnohospodárskych pôdach.
Pozri aj.
Žižkova skalka

Žižkova skalka je prírodná pamiatka ev. č. 1238 v obci Prachatice v okrese Prachatice. Oblasť spravuje Agentúra ochrany prírody a krajiny ČR.
Predmetom ochrany je selektívny denudáciou vypreparovaný, strmý, silno rozpukaný kremenný val, súčasť kremennej žily. Historicky významné miesto. Začína tu 15 km dlhý okružný vyhliadkový náučný chodník okolo Prachatíc.
Denné svetlá

Denné svetlá môžu byť:
Vrablec

Vrablec je priezvisko, pozri Vrablec (priezvisko), napr.:
Leonid Anatolievič Levin

Leonid Anatolievič Levin (; * 2. november 1948, Dnipro, Ukrajina, vtedy Ukrajinská SSR, ZSSR) je sovietsko-americký informatik a matematik. Zaoberá sa predovšetkým teoretickou informatikou - najmä výpočtovou zložitosťou, pravdepodobnostnými algoritmami a teóriou informácií.
Levin v roku 1970 vyštudoval Moskovskú štátnu univerzitu M. V. Lomonosova, kde v roku 1972 získal aj titul kandidáta vied. Jeho školiteľom bol Andrej Nikolajevič Kolmogorov. Neskôr emigroval do Spojených štátov, kde na Massachusettskom technologickom inštitúte získal v roku 1978 titul PhD. V súčasnosti pôsobí ako profesor na Bostonskej univerzite.
Leonid Levin je známy predovšetkým vďaka svojej práci v oblasti výpočtovej zložitosti. Nezávisle od Stephena Cooka v roku 1971 objavil, že SAT je NP-úplný problém, čím dokázal existenciu NP-úplných problémov. Tento výsledok je v súčasnosti známy ako Cookova-Levinova veta.
V novembri 2012 sa Leonid Levin stal laureátom Ceny Donalda E. Knutha (Donald E. Knuth Prize), ktorá sa udeľuje od roku 1996 za mimoriadny prínos k rozvoju informatiky.
Igor Sidor

Mgr. Igor Sidor (* 6. február 1964, Michalovce) je slovenským politikom. Bol zvolený za poslanca Národnej rady Slovenskej republiky. Pôsobí v politickej strane Most-Híd a zastáva pozíciu jej krajského podpredsedu. Vo voľbách do NR SR v marci 2012 kandidoval na kandidátke MOST-HÍD na 20. mieste.
Podnikanie.
Podnikaniu v oblasti environmentalistiky a životného prostredia sa začal venovať v roku 1991. Založil podnik, ktorý sa zameriava na odpadové hospodárstvo, druhotné suroviny a environmentálne činnosti. Firma získala pod jeho vedením niekoľko odborných ocenení a medzi nimi aj cenu Ministerstva životného prostredia za prínos v starostlivosti o životné prostredie a ocenenie Ministerstva hospodárstva v roku 2008.
Politika.
Občania si ho zvolili ako zástupcu do Národnej rady Slovenskej republiky vo voľbách v júni 2010. V nej pôsobil ako poslanec a krajský podpredseda politickej strany Most-Híd. V komunálnych voľbách, konaných 27. novembra 2010 bol zvolený za zástupcu z volebného obvodu Barca, Šebastovce, Poľov.
Cisterciánsky rád

Cisterciánsky rád (, OCist., iné názvy: Cisterciátsky rád, cisterciáni, cisterciti, bernardíni; mužský príslušník sa volá cistercián alebo cistercita alebo bernardín, ženská príslušníčka cisterciánka alebo cistercitka) je mníšsky rád, ktorý má pôvod v reformnom hnutí v benediktínskom ráde na severe Francúzska.
Cisterciánsky rád je kontemplatívnym rádom, ktorý sa riadi regulou sv. Benedikta podľa hesla "Ora et labora" (modli sa a pracuj). V ich živote má prvé miesto chórová modlitba, duchovné čítanie a rozjímavá modlitba. Druhou ich činnosťou je ručná práca.
Dejiny.
Zakladateľom cisterciánskeho rádu je sv. Róbert, opát benediktínskeho kláštora v Molesme, ktorý s niekoľkými mníchmi odišiel do Saint-Nicolas-lès-Cîteaux (lat. Cistercium) pri Dijone, kde založili nový kláštor, kde chceli obnoviť mníšstvo podľa reguly sv. Benedikta. Jeho nástupca opát sv. Alberich dostal od pápeža ochranný list pre reformné hnutie. Mníchov však trápili ekonomické ťažkosti. Výrazný zlom nastal, keď do rádu vstúpil sv. Bernard de Fontaine so svojou družinou a stal sa veľkým šíriteľom rádu. Čoskoro boli založené ďalšie kláštory vo Francúzsku a potom aj v iných krajinách. Opát Štefan Harding dotvoril pravidlá rádu pre organizáciu života cisterciánov - "Charta caritatis - Zákon lásky".
Najväčší rozvoj zaznamenal rád v 13. a 14. storočí. Potom však kvôli vonkajším okolnostiam strácal na význame. Od r. 1892 vytvorila rádová kongregácia s centrom v La Trappe vlastný rád ("Reformovaní cisterciáni" - trapisti).
Prvý kláštor cisterciánok inšpirovaných mužskými kláštormi vznikol v Tartu pri Dijone a jeho počiatky siahajú do 20. rokov 12. storočia. V roku 1225 pre nich opát Štefan Harding vytvoril vlastné konštitúcie. Za ich zakladateľku sa považuje sv. Humbelína, rodná sestra sv. Bernarda.
Rave breaks

Rave breaks je hudobný žáner, ktorý kombinuje prvky old skool rave hudby s modernými breakmi. Hudba sa skladá z jednoduchých lámaných beatov, intenzívnych zvukov basovej linky, melodických klavírnych liniek, syntetizátorových staccato riffov a spevu. Tempo sa pohybuje od 135 do 145 BPM.
Prvé rave breaks skladby boli upravené verzie old skool hymien od DJov ako Slipmatt, ktorí začínali byť unavení z hrania rovnakých skladieb každý týždeň. Ale Slipmatt a Billy Bunter začali predstavovať Ministry of Sound's Helter Skelter kompilácie niekoľkých interpretov. Medzi interpretov/DJov, ktorý tvoria rave breaks skladby patria CLSM (ako Peacemaker), Sy &amp; Unknown, Al Storm, Ratpack, DJ Twista, Kidson a Junki Munki a ďalší.
Rave breaks je jednotný so žánrami Hardcore breaks a J-tek pod "titulom" Nu rave.
Electro swing

Electro swing je žáner, ktorý spája swingové štýly so súčasnými hudobnými žánrami ako house, hip-hop, EDM a pod. Medzi hlavných interpretov tohto žánru patria Goldfish, Parov Stelar, Caravan Palace, Swingrowers, Dirty Honkers, The Electric Swing Circus, G-Swing, Klischée a Waldeck.
Nu skool breaks

Nu skool breaks (často skaracovaný na nuskool alebo breaks) je termín používaný na označenie podžánru breakbeatu. Nu skool breaks sa obyčajne vyznačuje temnejšími a ťažšími basovými linkami, ktoré sú obvykle dominantné v celej skladbe. Tempo skladieb sa pohybuje okolo 125 až 140 BPM.
Interpreti.
Uznávaní nu skool breaks interpreti, vrátane priekopníka Tipper a jeho vydavateľstva Fuel Records, sú Ils, Plump DJs, NAPT, Überzone, Freq Nasty, Stanton Warriors, Aquasky a Hybrid. Veľa hudby skupiny The Prodigy, najmä ich novšia tvorba, môžu byť klasifikované ako Nu skool breaks.
Na britskej scéne v súčasnosti dominuje Stanton Warriors, Plump DJs a NAPT. Medzi severoamerických interpretov patria Pillform, Funk Lab, Keith Mackenzie, Cereal Killaz a Überzone. Austrália má tiež rastúcu scénu s nu skool breakovými interpretmi ako Kid Kenobi a Dopamine.
Ben Mount

Benjamin Mount, tiež známy ako Verse, Ben the Verse, The Verse a Pendulum Man (* 14. apríl 1977, Londýn, Spojené kráľovstvo) je anglický rapper, producent a majiteľ hudobného vydavateľstva, najviac známy ako bývalý MC v austrálskej drum and bassovej skupine Pendulum.
Biografia.
Ben vyštudoval v roku 1999 University of Leeds s bakalárskym titulom v odbore dejín umenia.
Pendulum.
Od roku 2006 je MC na turné a robí DJ sety skupiny Pendulum. V roku 2010 mal svoj debut v štúdiovom albume "Immersion" spevom v piesni „Vulture“.
Koncom júna 2012 si skupina Pendulum dala prestávku v živom vystupovaní, pričom fungujú len ich DJ sety.
Producent.
Verse je tiež známym drum and bassovým a dubstepovým producentom. Mal niekoľko drum and bassových vydaní cez jeho vlastné vydavateľstvo Crunch Recordings spolu s ďalšími interpretmi ako , dBridge atď.
Tok (Brdy)

Tok je s nadmorskou výškou najvyšší vrch v stredočeskom pohorí Brdy. 
V minulosti bol najvyšší bod pohoria niekoľkokrát presúvaný na plošine vrchu. Nevýrazný Tok má na vrchole veľkú plošinu a dlhé roky uvádzaná výška i označený bod sa presúval na iné miesto a výšku , aby sa po spresnení meraní presunul na skutočne najvyšší bod vo výške 
Celé okolie Toku je výrazne poznačené ľudskou činnosťou. Nachádza sa vo vojenskom priestore a na vrcholovej plošine je strelnica.
Napriek obmedzenej dostupnosti je vrchol často navštevovaný a počas dobrej viditeľnosti ponúka výhľady až k pohraničným horám Klínovec, Ještěd, Sněžka a na Novohradské vrchy a Šumavu.
Mákina

Mákina je žáner pôvodom zo Španielska, podobným zvukom ako UK hardcore ale s určitými prvkami žánrov Bouncy techno a Trance. Asi najznámejšou skladbou tohto žánru je skladba „Streamline“ od španielskej skupiny Newton, ktorá bola použitá aj v reklame na Pepsi. 
Charakteristické tempo Mákiny je okolo 160 BPM (ale v 90. rokoch až 170-180 BPM).
História.
Žáner Mákina sa zrodil začiatkom 90-tych rokov v španielskej Valencii. Od tých rokov sa rozvíjal v rýchlosti aj zvuku. Dnes je celosvetovým žánrom s mnohými producentmi a DJmi. Kluby ako Chocolate, ACTV, Puzzle, Chasis, Pont Aeri, a mnoho ďalších hrali pri rozvoji Mákiny do jej súčasnej podoby dôležitú úlohu.
Praha (Brdy)

Praha () je druhý najvyšší vrch v českom pohorí Brdy. 
Nachádza sa severozápadne od Rožmitálu pod Třemšínem a na vrchole stojí televízny vysielač a vysoký vojenský aj meteorologický radar. Z vyhliadky na veži () je za dobrej viditeľnosti dovidieť na Šumavu, Krušné hory, Krkonoše a za priaznivých podmienok i Alpy.
Vrch patrí do areálu vojenského priestoru a je tak verejnosti neprístupný.
Praha (rozlišovacia stránka)

Praha môže byť:
Saurornithoides

Saurornithoides bol rod malého dravého dinosaura (teropóda) z čeľade Troodontidae, ktorý žil v období vrchnej kriedy (asi pred 79 miliónmi rokov) na území dnešného Mongolska. Jediný druh tohto rodu je Saurornithoides mongoliensis.
Tento ľahko stavaný dravec, merajúci 2 až 3 m na dĺžku s hmotnosťou 23 až 54 kg, disponoval pomerne dlhými prednými a zadnými končatinami, pretiahnutou hlavou, splošteným rypákom a ostrými zubami. Saurornithoides tiež disponoval relatívne veľkým mozgom, podľa čoho možno usúdiť, že mal vynikajúci zrak a sluch a že bol veľmi inteligentný, ako jeho severoamerický bratranec Troodon. Na lebke mal veľké očné jamky, ktoré mu umožňovali trojrozmerný výhľad a preto je veľmi pravdepodobné, že lovil aj za súmraku, pričom hlavný zdroj jeho potravy tvorila menšia korisť ako sú malé cicavce alebo plazy. Rovnako ako ostatné troodonty, mal veľký kosákovitý pazúr na druhom prste zadných končatín.
Jediný exemplár tohto teropóda bol nájdený v mongolskom súvrství Djadochta, expedíciou pod vedením Roya Chapmana Andrewsa. Počas tejto expedície, sa paleontológom podarilo objaviť aj pozostatky Velociraptora, Protoceratopsa a Oviraptora. Saurornithoides bol pomenovaný paleontológom Osbornom v roku 1924 ako "S. mongoliensis". V roku 1974 bol tomuto rodu pridelený ďalší druh, "S. junior", ale v roku 2009 bol re-klasifikovaný novonájdenému mäsožravému dinosaurovi rodu Zanabazar.
Electroclash

Electroclash, tiež známy ako retro electro, tech pop, nouveau disco, new new wave – a dvojzmyselne tiež synthcore a electropunk je termín vytvorený Larrym Teeom. Je to žáner spájajúci New Wave a elektronickú tanečnú hudbu.
História.
Termín "Electroclash" sa najprv dostal do pozornosti médií v roku 2001 keď sa konal festival Electroclash v New Yorku. Žáner bol reakciou proti vtedajšej forme elektronickej hudby. Zúčastnené skupiny sa inšpirovali New Wave a moderným umením a produkovali syntetizovaný pop zvuk. Festival Electroclash sa konal znovu v roku 2002 s následným turné po USA a Európe v rokoch 2003 a 2004.
Významní interpreti, ktorí vystupovali na festivaloch a turné sú Scissor Sisters, Felix da Housecat, ADULT., Peaches, Fischerspooner, Erol Alkan, Princess Superstar, Mignon, Miss Kittin &amp; The Hacker, Mount Sims, Tiga, Spalding Rockwell a Ladytron. "The Guardian" nazval electroclash jedným z "najvýznamnejších prevratov v nedávnej histórii tanečnej hudby".
Externé odkazy.
Profile of Electroclash movement in FACT Magazine
Ian Pooley

Ian Pooley rodným menom Ian Pinnekamp (* 1973, Mainz, Nemecko) je nemecký hudobný producent a DJ. Hudbu komponuje s použitím prvkov rôznych hudobných žánrov, jeho tvorba je zvyčajne klasifikovaná ako House alebo Tech house s brazílskymi vplyvmi.
Kariéra.
Poolyho hudobná kariéra začala v roku 1993. Po dlhej spolupráci s vydavateľstvom V2 Records, v ktorom vydal niekoľko veľmi úspešných albumov ("Meridian" a "Since Then"), ho Pooley opustil a v roku 2003 založil vlastnú nahrávaciu spoločnosť, Pooled Music.
Veľa jeho hudby má nádych brazílskeho vplyvu. V niekoľkých jeho dielach sú zahrnutí umelci ako Rosanna, Zelia a Marcos Valle.
Okrem originálnych diel, Pooley remixoval interpretov ako Deee-Lite, The Cardigans, Daft Punk, Carl Cox a Bob Sinclar.
Butterfly

„Butterfly“ je rap rocková skladba americkej skupiny Crazy Town z ich debutového albumu "The Gift of Game" vydaná v novembri 2000. Skladba dosiahla #1 v 15 krajinách vrátane #1 v rebríčku Billboard Hot 100.
Informácie.
Skladba sa skladá predovšetkým zo samplov piesne „Pretty Little Ditty“ skupiny Red Hot Chili Peppers s pridaným ďalším textom Shiftyho Shellshocka a Epica Mazura.
Skladba „Butterfly“ je najznámejšou skladbou skupiny a bola jednou z najhranejších skladieb roku 2001.